Document ID: 31994R2823

ΚΑΝΟΝΙΣΜΟΣ (ΕΚ) αριθ. 2823/94 ΤΗΣ ΕΠΙΤΡΟΠΗΣ της 21ης Νοεμβρίου 1994 περί επαναφοράς της εφαρμογής τελωνειακών δασμών και της διακοπής των καταλογισμών στις δασμολογικές οροφές που ανοίχτηκαν το έτος 1994 σε ορισμένα κλωστοϋφαντουργικά προϊόντα, καταγωγής Ινδονησίας και Ινδίας, δικαιούχων των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3832/90 του Συμβουλίου της 20ής Δεκεμβρίου 1990 για την εφαρμογή γενικευμένων δασμολογικών προτιμήσεων κατά το έτος 1991 όσον αφορά ορισμένα κλωστοϋφαντουργικά προϊόντα καταγωγής αναπτυσσόμενων χωρών (1), που παρατάθηκε, για το 1994, με τον κανονισμό (ΕΚ) αριθ. 3668/93 (2), και ιδίως το άρθρο 12,
Εκτιμώντας:
ότι, με βάση το άρθρο 10 του κανονισμού (ΕΟΚ) αριθ. 3832/90, το ευεργέτημα του προτημησιακού δασμολογικού καθεστώτος παρέχεται, για την περίοδο από 1ης Ιουλίου μέχρι 31 Δεκεμβρίου 1994, σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, στα όρια των ποσοτήτων που καθορίζονται στη στήλη 8 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων- ότι, σύμφωνα με το άρθρο 11 του εν λόγω κανονισμού, η είσπραξη των τελωνειακών δασμών δύναται να επαναφερθεί σε κάθε στιγμή, κατά την εισαγωγή των εν λόγω προϊόντων αυτών, από τη στιγμή που οι εν λόγω ατομικές οροφές θα καλυφθούν σε κοινοτικό επίπεδο- ότι, σύμφωνα με το άρθρο 12 τρίτο εδάφιο του εν λόγω κανονισμού, η Επιτροπή μπορεί, ακόμη και μετά την προτιμησιακή περίοδο, να λαμβάνει μέτρα για τη διακοπή των καταλογισμών στο ένα ή στο άλλο προτιμησιακό δασμολογικό όριο αν υπάρξει υπέρβαση αυτών των ορίων, ιδίως λόγω ρύθμισης των εισαγωγών που πράγματι γίνονται κατά τη διάρκεια της προτιμησιακής περιόδου-
ότι, για τα προϊόντα των αυξόντων αριθμών και καταγωγής που εμφαίνονται στον κατωτέρω πίνακα, οι οροφές διαμορφώνονται στα επίπεδα που αναφέρονται στον ίδιο πίνακα- ότι, την κατωτέρω ημερομηνία, οι εισαγωγές των εν λόγω προϊόντων στην Κοινότητα έχουν καλύψει διά καταλογισμού το επίπεδο της εν λόγω οροφής:
40.1120 Ινδονησία 1. 1 -30. 6. 1994 16,5 τόνοι 26. 4. 1. 7 - 31. 12. 1994 16,5 τόνοι 29. 8. 42.1420 Iνδία 1. 1 - 30. 6. 1994 28,5 τόνοι 24. 6. 1. 7 - 31. 12. 1994 28,5 τόνοι 29. 8.
ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα, καθώς επίσης και να ληφθούν μέτρα για τη διακοπή των καταλογισμών στις εν λόγω οροφές όσον αφορά τους αύξοντες αριθμούς, σειράς, κατηγορίες και καταγωγές που αναφέρονται ανωτέρω,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η είσπραξη δασμών που είχε ανασταλεί, για την περίοδο από 1ης Ιουλίου μέχρι 31 Δεκεμβρίου 1994, με βάση τον κανονισμό (ΕΟΚ) αριθ. 3832/90, επαναφέρεται κατά την εισαγωγή στην Κοινότητα των παρακάτω προϊόντων.
2. Οι καταλογισμοί στις δασμολογικές οροφές που ανοίχτηκαν, για την περίοδο από 1ης Ιανουαρίου μέχρι 30 Ιουνίου 1994, από τον κανονισμό (ΕΟΚ) αριθ. 3632/90 για τα προϊόντα που αναφέρονται στον ακόλουθο πίνακα δεν γίνονται δεκτοί:
40.1120 112 6307 20 00 Άλλα είδη έτοιμα από υφάσματα, με εξαίρεση εκείνα των κατηγοριών 113 και 114 Ινδονησία ex 6307 90 42.1420 142 ex 5702 39 90 Τάπητες και άλλες επενδύσεις δαπέδου από υφαντικές ύλες, άλλες από εκείνες που προέρχονται από κοκοφοίνικα, από γιούτα, από υφαντικές ίνες προερχόμενες από το εσωτερικό του φλοιού (βίβλος), ορισμένης κατηγορίας φυτών της κλάσης 5303 ή άλλες από εκείνες της κατηγορίας 59 Ινδία ex 5702 49 ex 5702 59 ex 5702 99 ex 5705 00
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 25 Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Νοεμβρίου 1994.

Labels: 3
18
1